CELEX: 32022D0744
Language: sk
Date: 2022-05-10 00:00:00
Title: Rozhodnutie Politického a bezpečnostného výboru (SZBP) 2022/744 z 10. mája 2022 ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2022)

16.5.2022   
               
               
                  SK
               
               
                  Úradný vestník Európskej únie
               
               
                  L 137/82
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/744
         z 10. mája 2022
         ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 7 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa rozhodnutia 2014/486/SZBP je Politický a bezpečnostný výbor (ďalej len „PBV“) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia poradnej misie Európskej únie pre reformu sektora civilnej bezpečnosti na Ukrajine (EUAM Ukraine) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 4. júna 2019 prijal rozhodnutie (SZBP) 2019/992 (2), ktorým bol pán Antti HARTIKAINEN vymenovaný za vedúceho misie na obdobie od 1. júla 2019 do 30. júna 2020.
                  
               
                     (3)
                  
                  
                     Rada 8. júna 2020 prijala rozhodnutie (SZBP) 2020/754 (3), ktorým bol mandát pána Anttiho HARTIKAINENA ako vedúceho misie predĺžený do 31. mája 2021.
                  
               
                     (4)
                  
                  
                     Rada 20. mája 2021 prijala rozhodnutie (SZBP) 2021/813 (4), ktorým sa mandát misie EUAM Ukraine predlžuje do 31. mája 2024.
                  
               
                     (5)
                  
                  
                     PBV 20. mája 2021 prijal rozhodnutie (SZBP) 2021/868 (5), ktorým sa mandát pána Anttiho HARTIKAINENA ako vedúceho misie predlžuje do 31. mája 2022.
                  
               
                     (6)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Anttiho HARTIKAINENA ako vedúceho misie EUAM Ukraine od 1. júna 2022 do 31. mája 2023,
                  
               PRIJAL TOTO ROZHODNUTIE:
         
            Článok 1
            Mandát pána Anttiho HARTIKAINENA ako vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) sa týmto predlžuje do 31. mája 2023.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júna 2022.
         
         
            V Bruseli 10. mája 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 217, 23.7.2014, s. 42.
         
            (2)  Rozhodnutie Politického a bezpečnostného výboru (SZBP) 2019/992 zo 4. júna 2019 o vymenovaní vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/1/2019) (Ú. v. EÚ L 160, 18.6.2019, s. 24).
         
            (3)  Rozhodnutie Rady (SZBP) 2020/754 z 8. júna 2020, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 179I, 9.6.2020, s. 1).
         
            (4)  Rozhodnutie Rady (SZBP) 2021/813 z 20. mája 2021, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 180, 21.5.2021, s. 149).
         
            (5)  Rozhodnutie Politického a bezpečnostného výboru (SZBP) 2021/868 z 20. mája 2021, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2021) (Ú. v. EÚ L 191, 31.5.2021, s. 2).